delingsforretning
Store norske leksikon,Jus,Formuerett,Fast eiendom
Delingsforretning er en tidligere betegnelse som ble brukt om fradeling av et areal fra en fast eiendom, hvor den fradelte parsellen blir en ny grunneiendom med eget gårds- og bruksnummer. Reglene om delingsforretning sto i delingsloven av 23. juni 1978 § 3–1.
Delingsloven er nå opphevet og erstattet av matrikkelloven fra 2005. I matrikkelloven er begrepet delingsforretning erstattet av oppmålingsforretning, som innebærer å kartlegge og beskrive grenser og rettigheter i fast eiendom.Delingsforretningen avløste i sin tid skylddelingsforretningen, se skylddeling. Les mer i Store norske leksikon matrikkelloven oppmålingsforretning Eksterne lenker matrikkelloven (Lovdata) delingsloven (Lovdata) Litteratur Falkanger, Thor (2016): Fast eiendoms rettsforhold, femte utgave Falkanger, Thor og Falkanger, Aage Thor (2016): Tingsrett, åttende utgave